
Parlamentul  României

Camera  Deputaţilor

Comisia pentru industrii si servicii






                 Bucureşti, 09.09.2008





                                                              Nr.23/298/2008
AVIZ

asupra propunerii legislative privind pescuitul şi acvacultura 



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu propunerea legislativă privind pescuitul şi acvacultura, transmis cu adresa nr. P.l.x 398 din 17 iunie 2008, înregistrat sub nr.23/289 din 18 iunie 2008.


Consiliul Legislativ, cu avizul nr.272/10.03.2007, avizează favorabil propunerea legislativă cu observaţii şi propuneri de tehnică legislativă.


Guvernul României, prin actul nr.720/21.03.2008, nu susţine adoptarea propunerii legislative.



Senatul, în  şedinţa din 03 iunie 2008, a respins propunerea legislativă.



Propunerea legislativă are ca obiect de reglementare îmbunătăţirea cadrului juridic privind protecţia, conservarea, administrarea şi exploatarea resurselor acvatice vii, activitatea de acvacultură, procesarea şi comercializarea produselor obţinute din pescuit şi acvacultură, în scopul creşterii aportului resurselor acvatice vii, în hrana populaţiei unei alimentaţii sănătoase. Se preconizează înfiinţarea Agenţiei Naţionale pentru Pescuit şi Acvacultură, cu personalitate juridică, finanţată de la bugetul de stat, care urmează să preia patrimoniul Companiei naţionale de Administrare a Fondului Piscicol.



Examinarea proiectului de Lege a avut loc în şedinţa comisiei din data de 09 septembrie  2008. 



În urma dezbaterilor, membrii comisiei au hotărât, în unanimitate, avizarea negativă a propunerii legislative, întrucât prevederile acesteia au fost preluate, cu modificări, în proiectul de Lege pentru aprobarea Ordonanţei de urgenţă a Guvernului nr.23/2008 privind pescuitul şi acvacultura.



Prin obiectul de reglementare şi conţinutul său, propunerea legislativă face parte din categoria legilor organice.



În conformitate cu prevederile art.75 din Constituţia României, republicată, Camera decizională pentru această propunerea legislativă este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş
Isabela Robe

